<p>Горан Исков е&nbsp; новиот претседател на ОК на ВМРО-ДПМНЕ Битола, одлучи претседателот Христијан Мицкоски. Исков во изминатите пет години беше потпретседател на ОК на партијата во Битола, кога на чело на партијата беше Пеце Милевски. Исков е директор на ЕСМ Молика под чија надлежност е хотелот "Молика"&nbsp; на Пелистер. Во изминатиот период во јавноста се зборуваше за неколку сериозни&nbsp; кандидати во трката за претседател на општинскиот комитет, но Исков секогаш беше меѓу фаворитите, велат извори од партијата. Исков по изборот на својот Фејсбук профил објави:&nbsp;</p>
<p>"Драги битолчани, по одлуката на Извршниот комитет, а по предлог на претседателот Христијан Мицкоски, чест ми е да соопштам дека ми е укажана довербата да го водам најголемиот ОК на ВМРО-ДПМНЕ, ОК Битола.</p>
<p>Довербата која ми ја доделија ме исправа пред огромна одговорност. Оваа позиција ќе ја спроведувам не сам, туку како и досега рамо до рамо со членството, пратениците, градоначалникот и сите битолчани.</p>
<p>Позицијата претседател на ОК Битола за мене претставува голема чест, мотивација но во ист момент голема обврска и заложба за успех.</p>
<p>Голема благодарност до досегашниот претседателот на ОК Битола, Пеце Милевски&nbsp; кој несебично го водеше општинскиот комитет, за целосниот негов ангажман и водењето низ неколку изборни победи.<br />Ветувам многу работа, чесен и одговорен пристап, достапност до сите членови, поддржувачи симпатизери и обични граѓани.</p>
<p>Ќе ја јакнеме организација, ќе го чувстуваме пулсот на народот и заедно ќе ја водиме Битола напред со честити граѓани што го заслужуваат најдоброто, објави Исков. (А. Б)</p>

