


<p>Битола-Најпознатата и најубавата амбиентална улица во Битола, во државата и пошироко на Балканот, битолски Широк Сокак, полека старее и се руинира иако е ставена под заштита на државата како културно наследство. Заедно со велелепните градби на Широк Сокак пропаѓаат и неколку десетици други објекти кои се во централното градско јадро, старите конзулати, објекти покрај реката Драгор, а да не зборуваме за голем број разурнати и оштетени дуќани во Старата битолската чаршија.</p>
<p><img src="/images/2.jpg" alt="2" width="2048" height="944" /></p>
<p>Во бројки кажано, 136 објекти во Битола се ставени под заштита на државата,&nbsp; а нивната состојба е сѐ поочајна. За нив сѐ помалку се грижат приватните сопственици, а рака не подава ни државата.</p>
<p>Битолчани од секогаш велат дека привилегија е да се има куќа и дуќан на Широк Сокак, а уште повеќе да се живееш во срцето на градот.</p>
<div class="JKSxOB8l"><ins id="revive-0-5" data-revive-zoneid="156" data-revive-id="060fdb01f6430ec164d3519234aa4967" data-revive-seq="5" data-revive-loaded="1">
<div id="beacon_ebd1867c2c"><img src="https://panel.ads.com.mk/www/delivery/lg.php?bannerid=0&amp;campaignid=0&amp;zoneid=156&amp;loc=https%3A%2F%2Fnezavisen.mk%2Fshirok-sokak-vo-bitola-makedonskiot-arhitektonski-biser-propagja-so-stareenjeto%2F%3Ffbclid%3DIwAR35cO-4awlmzTABYkqciVa_S6VdKJDrkuWKWt2u0VA6ZMD91la5iPvkwug_aem_AaiEZgiKk4ZQUZRPjnS6bsLjD2oIDkbg_fA0M_R1eTTsTAubUUpE0kw8CJQgnPVvlfe79DH8SQAGqGxOXfM9t0P4&amp;referer=https%3A%2F%2Fl.facebook.com%2F&amp;cb=ebd1867c2c" alt="" width="0" height="0" /></div>
</ins></div>
<p>Но, за жал, прошетката низ Битола, особено по корзото и крај старите архитектонски бисери, вознемирува и разочарува, оти како поминуваат годините, објектите сѐ повеќе, а впечатокот е дека работите се оставени на стихијата.</p>
<p><img src="/images/1.jpg" alt="1" width="944" height="2048" /></p>
<p>Дел од куќите заштитени со закон се на државата, но повеќето се во приватна сопственост. Но, на прсти се бројат сопствениците кои вложуваат во обнова и одржување на објектите прогласени за културно наследство. Она што најмногу боди очи, како канцерогено ткиво, е објектот на киното „Македонија“, за чие реновирање се чека повеќе од две и пол децении. Грдотијата и руината се покриваат со рекламни плакати.</p>
<p>Во времето кога премиер во државата беше Љупчо Георгиевски (1998-2002) на Широк Сокак се обновија многу фасади, проектот продолжи и неколку години подоцна, а од тогаш досега сликата за шетачката зона се менува на полошо.</p>
<p><img src="/images/4.jpg" alt="4" width="2048" height="943" /></p>
<p>Ако тргнеме од долниот дел на Широк Сокак нагоре, од Офицерскиот дом кој се обнови и лани се пушти во употреба, со средства од европските фондови и Општина Битола, малку се објекти во приватна сопственост што се реконструирани и им е продолжен векот. Една од куќите која последно се реконструираше е поранешниот дом на битолската фамилија Хололчеви. Куќата е комплетно реновирана откако ја купи познат битолски бизнисмен и служи за комерцијални цели. Фасадата на куќата од Хололчеви сега го „грее“ Широк Сокак и е убав пример за епитетот на конзулска и космополитска Битола.</p>
<p>Само малку погоре, пред 15 години, од страна на сопственикот обновен е и објектот познат како „Клуб за офицери“, во кој е сместен турскиот бренд за облека „Ваикики“. Пред речиси дваесетина години се обнови и куќата до новоизграденото Кино „Манаки“, а малку погоре и прекрасниот објект кој битолчани го препознаваат како домот на Елени Каринте, љубовта на Кемал Ататурк.</p>
<p>Вината за пропаѓањето на голем дел на објектите на Широк Сокак Шундовски најпрво се лоцира во приватните сопственици, а и во индолентниот однос на државните институции кои стопанисуваа со дел од нив.</p>
<p><img src="/images/6.jpg" alt="6" width="2048" height="944" /></p>
<p>Дел од дуќанџиите на Широк Сокак забележуваат дека плаќаат висока кирија за дуќаните, но сопствениците на објектите не вложуваат ни за една шајка.</p>
<p>Најголем дел од сочуваните објекти во Битола кои се ставени под заштита се од исламскиот период, најстарите од 15-16 век, додека пак објектите на Широк Сокак се најбројни од крајот на 19. век и почетокот на 20. век. Нивниот лик се менувал со текот на времето, почнувајќи од Првата светска војна, па сѐ до денес.</p>
<p>Автор Анета Блажевска&nbsp;</p>
<p>&nbsp;</p>
<p><img src="/images/15.jpg" alt="15" width="2048" height="944" /></p>
<p><img src="/images/9.jpg" alt="9" width="2048" height="944" /></p>
<p><img src="/images/%D1%80%D0%B5%D0%BD%D0%BE%D0%B2%D0%B8%D1%80%D0%B0%D0%BD%D0%B0_1.jpg" alt="реновирана 1" width="2048" height="944" /></p>