


<p>Големо свлечиште на земјиштето го оштети патот за селото Старавина, битолскиот дел на Мариово. Пропаѓањето на коловозот е во должина од 100 метри и длабочина од десет метри.&nbsp;</p>
<p>Патот е во прекин во двете насоки, се прави алтернативен пристап.</p>
<p><img src="/images/%D0%B0%D0%BF%D0%BB%D0%B0_1.jpg" alt="апла 1" width="1536" height="2048" /></p>
<p>Фото Апла.мк&nbsp;</p>
<p>&nbsp;</p>
<p>&nbsp;</p>
<p>Лизгањето на земјиштето се случило ноќта по полноќ, кога Државниот инспкеторат за патишта добил известување дека патот е во прекин а нема друг алтернативен пат.</p>
<p>Камиони и машинерија на РЕК „Битола“ и ЈП за Одржување и заштита на магистрални и регионални патишта во текот на ноќта рамнеа и тампонираа алтернативен пат по кој би можело да се одвива сообраќајот.</p>
<p>Оттука и ЈП за Одржување и заштита на магистрални и регионални патишта известува дека на патниот правец Р1311 Новаци-Маково-Рапеш, кај депонијата Мегленци сообраќајот ќе се одвива по земјена девијација од 400 до 500 метри поради пропаѓање на коловозот во должина од 100 метри и длабочина од десет метри. &nbsp;На учесниците во сообраќајот им се препорачува крајно внимателно возење.</p>
<p><img src="/images/%D0%90%D0%BF%D0%BB%D0%B0_2.jpg" alt="Апла 2" width="1536" height="2048" /></p>
<p>Фото Апла.мк&nbsp;</p>
<p>&nbsp;</p>
<p>Регионалниот Центар за управување со кризи од Битола, пак известува дека од РЕК „Битола“ добиле информација во која се наведува дека регионалниот пат -делница Битола-Новаци-Маково на влезот од депонијата Мегленци е во целосен прекин како последица од појава на свлечиште кое што било пријавено уште на 27 ноември годинава, и тогаш бил извршен увид од Градежниот факултет во Скопје.</p>
<p>„Благодарение на координативните активности на сите вклучени страни со екипи, камиони и тешка механизација на РЕК ‘Битола’ и ЈП за одржување и заштита на магистрални и регионални патишта кои се ангажирани за рамнење и тампонирање, веќе е при крај изградбата на земјена девијација во должина од 400–500 метри за движење, при што сообраќајот не е веќе во прекин и истиот се одвива отежнато. На терен е поставена соодветна привремена сообраќајна сигнализација. На сите учесници во сообраќајот им се препорачува крајна внимателност“, објави градоначалникот на Општина Новаци Стевче Стевановски.</p>
<p><img src="/images/%D0%90%D0%BF%D0%BB%D0%B0_4.jpg" alt="Апла 4" width="1536" height="2048" /></p>
<p>фото Апла.мк&nbsp;</p>
<p><img src="/images/%D0%90%D0%BF%D0%BB%D0%B0_3.jpg" alt="Апла 3" width="1536" height="2048" /></p>
<p>текст Анета Блажевска&nbsp;</p>