


<p>Таксист од Битола на 3 јули доцна во ноќта удрил во бетонска бандера во близина на претставништвото на „Скопска пивара“ на ул. „Никола Тесла“ во центарот на Битола и при тоа од ударот ги повредил двајцата сопатници.&nbsp;</p>
<p>Бетонскиот столб во кој се забило такси возилото се уште има траги од жолтата боја на колата со која се вршел такси превозот.</p>
<p>Според СВР Битола патниците на возраст од 23 и 28 години се здобиле со телесни повреди.&nbsp;</p>
<p>Од СВР Битола за АПЛА&nbsp; потврдуваат дека кај нив е пријавено:<strong> „На 03.07.2026 година во 02.27 часот во СВР Битола е пријавена сообраќајна незгода со повредени лица во такси возило кое удрило во бандера на ул.„Никола Тесла“ во непосредна близина на „Скопска пивара“ во Битола“.</strong></p>
<p>По несреќата биле повикани полиција и екипа на Итната медицинска помош.</p>
<p>Засега официјално не се открива причината за оваа сообраќајна несреќа, ниту пак дали таксистот возел за лиценцирана такси компанија или бил на диво приклучен во сообраќајот.&nbsp;</p>
<p><img src="/images/%D1%83%D0%BB._%D0%9D%D0%B8%D0%BA%D0%BE%D0%BB%D0%B0_%D0%A2%D0%B5%D1%81%D0%BB%D0%B0_%D0%91%D0%B8%D1%82%D0%BE%D0%BB%D0%B0.jpg" alt="ул. Никола Тесла Битола" width="1800" height="1350" /></p>
<p>фото А.Б&nbsp;&nbsp;</p>