<p>Министерката за култура,&nbsp;Бисера Костадиновска-Стојчевска,&nbsp;денеска&nbsp;се сретна со директорката на Заводот&nbsp;и&nbsp;музеј&nbsp;–&nbsp;Битола, Мери Стојанова, со која разговараше за тековните активности поврзани&nbsp;со реконструкцијата и адаптацијата на старото училиште „Димитар Влахов“, во село Љубојно, во Центар за промоција на македонскиот јазик.</p>
<p>На средбата беа дефинирани активностите што ќе следуваат по завршувањето на тендерската постапка, која е во тек. Теренот&nbsp;е&nbsp;подготвен,&nbsp;кажа министерката за култура Костадиновска-Стојчевска,&nbsp;и следниот месец може да започне реновирањето на старото училиште.</p>



<p>„Успеавме проектот за старата зграда, темелот на македонскиот културен и национален идентитет, да го донесеме до фаза на изведба. Обезбедивме 32,8 милиони денари во следните две години, за целосна изградба на Центарот за промоција на македонскиот&nbsp;јазик“, рече министерката за култура.</p>
<p>Во тек е последната фаза пред започнувањето на градежните работи, а тоа е тендерот за изведувач, по чие завршување, во јануари започнуваат градежните работи. Претходно, надлежната установа,&nbsp;НУ Завод за заштита на спомениците на културата и&nbsp;музеј&nbsp;–&nbsp;Битола, ги презеде сите неопходни чекори за реализација на овој значаен проект, односно беа изработени Геодетскиот елаборат и Урбанистичко-архитектонскиот проект, потоа Идеен и Основен прокет, за кои е добиено конзерваторско одобрение од Управата за заштита на културното наследство.</p>
<p><img src="/images/%D1%99%D1%83%D0%B1%D0%BE%D1%98%D0%BD%D0%BE2.jpg" alt="љубојно2" width="722" height="476" /></p>