


<p><strong>БИТОЛА</strong>&nbsp;– Љупчо Горгиевски, претседателот на згаснатиот клуб „Ванчо Михајлов“ во Битола е осуден на една година условна казна затвор. За него има услов од две години да не го повтори кривичното дело за величење на ликот и делото на контроверзниот лидер на ВМРО, Иван Михајлов.</p>
<p>Веста за одлуката на Основниот суд Битола, ја објави лично Горгиевски на Фејсбук страната на културниот клуб „Иван Михајлов“ Битола и пишува дека не можат да го гонат за „совеста“. За ваква пресуда со условна осуда поддржувачите на Горгиевски се надеваа уште по завршните зборови во неформален разговор со новинарите.</p>
<p>Според она што го објави Горгиевски,&nbsp; одлуката е донесена вчера и како што наведува&nbsp; – „Судот во Република Северна Македонија ми осуди казна од 1 година затвор, условна, со 2 години условна казна. Оваа реченица нема законски товар за мене – има симболична вредност. Ова е политичка порака насочена не против моето лично име, туку против бугарската самосвест во Македонија.“</p>
<div class="n3aIj3s3"><ins id="revive-0-5" data-revive-zoneid="156" data-revive-id="060fdb01f6430ec164d3519234aa4967" data-revive-seq="5" data-revive-loaded="1">
<div id="beacon_f4a62dea41"><img src="https://panel.ads.com.mk/www/delivery/lg.php?bannerid=0&amp;campaignid=0&amp;zoneid=156&amp;loc=https%3A%2F%2Fnezavisen.mk%2Fuslovna-kazna-od-edna-godina-za-pretsedatelot-na-klubot-vancho-mihajlov-od-bitola%2F&amp;referer=https%3A%2F%2Fnezavisen.mk%2F&amp;cb=f4a62dea41" alt="" width="0" height="0" /></div>
</ins></div>
<p>Горгиевски наведува –„ Мојата единствена ‘грешка’ е тоа што отворено се идентификувам како Бугарин, што го почитувам случајот со Иван Михајлов… Државата може да изрече казни, но не може да ја гони совеста“,&nbsp;</p>
<p>На 21 мај, во Основниот суд во Битола заврши двегодишниот судски процес против битолчанецот Љупчо Горгиевски, претседател на згаснатиот бугарски клуб во Битола.&nbsp; Судењето го покрена Основното јавно обвинителство Битола за кривични дела поврзани со предизвикување национална и расна омраза и нетрпеливост, како и ширење расизам и ксенофобија преку компјутерски систем, или народски кажано за величење на ликот и делото на контроверзниот водач на ВМРО (организација која постоеше од 1919 до 1934 година) – Иван Михајлов, &nbsp;како историска личност.&nbsp;</p>
<p>Обвинетиот Љупчо Горгиевски во текот на судењето кажа дека е Бугарин, со два пасоша, македонски и бугарски, и досега не е осудуван; семеен човек. &nbsp;Тој рече дека не се чувствува виновен за делото за кое се товари. Пред завршните зборува како сведок, во полза на обвинетиот сведочеше екс-премиерот Љупчо Георгиевски со поддршка на „ванчомихајловизмот“.&nbsp;</p>
<p>Во пресрет на пресудата на Основниот суд во Битола, Mинистерството за надворешни работи на Бугарија објави соопштение до јавноста во кое порача дека овој случај за Бугарија е пресвртница за рамноправноста на Бугарите во Македонија и предупреди дека очекува фер пресуда.</p>
<p>Бугарското МНР во реакцијата уште напиша дека „На властите во Скопјe постојано им се обрнува внимание дека овој случај е пресвртница за Бугарија во однос на нивната подготвеност да ја гарантираат рамноправноста на Бугарите и да ги решат проблемите со кои се соочуваат“.</p>
<p>Обвинението против Горгиевски го застапуваше обвинителката Оливера Нечаковска, таа пред судот побара осудителна пресуда со соодветна санкција.</p>
<p>Нечаковска рече дека под превезот на наводна слобода на говор и изразување, претседателот на здружението „Иван Михајлов“ Битола и како администратор на веб-страницата на овој клуб активно поттикнувал и разгорувал омраза и нетрпеливост спрема припадниците на еврејската заедница во Македонија, а особено спрема припадниците на македонскиот народ, чија што посебност континуирано ја негирал преку објавите.</p>
<p>„Мислењето на Институт за национална историја на Македонија бр. 02-242.2 од 31.08.2022 во однос на Ванчо Михајлов е јасно и недвосмислено – Ванчо Михајлов е негативен лик во македонската и европската историја и со пропагирање на ликот, делото и идеите на Ванчо Михајлов всушност се пропагираат неговите наредби за физички ликвидации, соработка со фашистичката и нацистичката идеологија како и неговото негирање на посебноста на македонскиот народ“, рече Нечаковска во завршните зборови.</p>
<p>&nbsp;</p>
<p>А.Блажевска за&nbsp;<a href="https://nezavisen.mk/uslovna-kazna-od-edna-godina-za-pretsedatelot-na-klubot-vancho-mihajlov-od-bitola/">https://nezavisen.mk/uslovna-kazna-od-edna-godina-za-pretsedatelot-na-klubot-vancho-mihajlov-od-bitola/</a></p>