


<p>Дописничката на „Независен“ од Битола, Анета Блажевска и сопственик на битолскиот веб портал АПЛА.мк , доби признание за придонес во промоција на професионалното новинарство на теми од локално и регионално значење од Здружението на новинари на Македонија за серијата текстови објавени во нашиот медиум поврзани со злоупотреби на поранешната директорка на Средношколскиот дом во Битола.</p>
<div class="eBwVVyXD"><ins id="revive-0-4" data-revive-zoneid="154" data-revive-id="060fdb01f6430ec164d3519234aa4967" data-revive-seq="4" data-revive-loaded="1">
<div id="beacon_c095f92473"><img src="https://panel.ads.com.mk/www/delivery/lg.php?bannerid=0&amp;campaignid=0&amp;zoneid=154&amp;loc=https%3A%2F%2Fnezavisen.mk%2Fsluchajot-na-novinarkata-aneta-blazhevska-sudot-ja-osudi-znm-ja-nagradi-za-istrazhuvachko-novinarstvo%2F&amp;referer=https%3A%2F%2Fnezavisen.mk%2Fkategorija%2Fmakedonija%2F&amp;cb=c095f92473" alt="" width="0" height="0" /><img src="/images/637246899_1462847485216880_2603685526632661395_n.jpg" alt="637246899 1462847485216880 2603685526632661395 n" width="1600" height="958" /></div>
</ins></div>
<div class="qnlBwDJU">
<div id="div-gpt-ad-1658998241249-0"></div>
</div>
<p>Новинарското истражување на Блажевска започна во февруари 2024 година кога објави низа текстови за поранешната директорка на Средношколскиот дом во Битола, Елена Спасеновска. Како резултат од новинарското истражување на Блажевска е покренато обвинение за екс-директорката Спасеновска по една година и осум месеци истрага на ОЈО Битола и конечно отпочнување на судски процес за Спасеновска кој почнува на 16 март во Основниот суд Битола.</p>
<p>Истражувањето на Блажевска синоќа беше наградено со признание на свеченоста по повод 80 години Здружение на новинари на Македонија на која присуствуваше и претседателката на државата Гордана Силјановска-Давкова, министри, амбасадори, политичари и бројни медиумски работници.</p>
<p>&nbsp;</p>
<p>&nbsp;</p>
<p>„Пред вас стои осуден новинар за истражувачко новинарство, ме осудија за клевета и нанесување на душевна болка, ме тужеше екс-директорка на државна институција во Битола. Сега по моите текстови покренато е обвинение за злоупотреба на народни пари и користење на државни ресурси за приватни цели. Поранешната директорка ме тужи, судот експресно ме осуди за виновна“, рече Блажевска пред присутните.</p>
<p>Судијата од Основниот суд во Битола, Кирил Јовановски, по поднесената тужба за клевета од директорката Спасеновска кон новинарката Блажевска утврди дека тужената е одговорна за клевета, бидејќи како автор на текстот објавен на 2 февруари 2024 година под наслов „Директорка на државна институција и пензионер од Битола наводно оделе со службен автомобил во Албанија и Србија“ изнела невистини дека „автомобилот е искористен во неколку наврати, а за наводните ‘службени патувања’ низ државите раководството во најголем дел немало ни повод ни покритие“.</p>
<p>Судот ја задолжи Блажевска да ѝ плати на директорката надомест „за претрпени душевни болки поради повреда на угледот и честа“ во износ од 60.000 денари и плус парични трошоци на тужителката од 52.288 денари или вкупно близу 1.900 евра.</p>
<p>Блажевска вели дека судијата Јовановски не го зел предвид јавниот интерес преку истражувачкото новинарство да посочи на незаконско работење и да остави на органите на прогонот да ги истражат наводите за криминал на еден државен функционер кој раководи со државни пари, пари на граѓаните.</p>
<p>Судот не ги зеде предвид доказите и потврдата од Бирото за јавна безбедност при МВР и не го зеде како важен ни документот од ОЈО дека за овој случај е покрената истрага по нејзините текстови за што беа поднесени кривични пријави од МВР, а подоцна и обвинение од ОЈО Битола.&nbsp;</p>
<p>Обвинението не само што го потврдува она што го пишуваше Блажевска и за што е осудена, туку открива многу повеќе во делот на злоупотребата на службената положба на екс-директорката Елена Спасеновска.</p>
<p>Блажевска се жалеше на пресудата до Апелацискиот суд пред повеќе од една година, и ја чека одлуката на второстепениот суд.</p>
<p>Новинарката вели дека неприфатливо е за еден ист случај да бидат осудени и новинарарот кој преку истражувачко новинарство укажал на злоупотреби на државен функционер и да му се суди на државен функционер (Елена Спасеновска) и за продолжени кривични дела Злоупотреба на службената положба и овластување и Фалсификување исправа, како и две кривични дела предвидени во Законот за трансформација во редовен работен однос. Штетата која според ОЈО Битола ја направила Спасеновска е над 1.430.000 денари.&nbsp;<strong>(Н.В.)</strong></p>
<p><img src="/images/6fa80f3c-e607-49d5-bd06-fe26a397479a.jpg" alt="6fa80f3c e607 49d5 bd06 fe26a397479a" width="1536" height="2048" /></p>
<p>&nbsp;</p>
<p>&nbsp;</p>
<p>Извор&nbsp;<a href="https://nezavisen.mk/sluchajot-na-novinarkata-aneta-blazhevska-sudot-ja-osudi-znm-ja-nagradi-za-istrazhuvachko-novinarstvo/">https://nezavisen.mk/sluchajot-na-novinarkata-aneta-blazhevska-sudot-ja-osudi-znm-ja-nagradi-za-istrazhuvachko-novinarstvo/</a></p>