<p>ПЕЛАГОНИЈА ГО ДОБИВА СВОЈОТ DEMO DAY: 10 СТАРТАПИ ПОДГОТВЕНИ ЗА СЦЕНА И ИНВЕСТИТОРИ</p>
<div>&nbsp;</div>
<div>На 31 март, во UTOPIA Academy во Битола, ќе се одржи Demo Day на програмата Greentech Pelagonija — финален настан што ги обединува најперспективните зелени и иновативни стартап идеи од регионот.</div>
<div>&nbsp;</div>
<div>Програмата, реализирана од ПРЕДА Плус, со поддршка на European Bank for Reconstruction and Development (EBRD) преку програмата Advice for Small Businesses North Macedonia, во изминатиот период работеше интензивно на развојот на стартап екосистемот во Пелагонија, со фокус на одржливи решенија и претприемништво со потенцијал за раст.</div>
<div>&nbsp;</div>
<div>Во рамки на процесот, десетици апликанти поминаа низ селекција, менторска поддршка и практични работилници, при што беа избрани 10 стартап тимови кои утре ќе ја добијат својата најважна можност, да ги претстават своите бизнис идеи пред инвеститори, партнери и релевантни чинители од екосистемот.</div>
<div>&nbsp;</div>
<div>Подготовките кулминираа со интензивни pitching сесии, каде тимовите работеа на јасност, структура и убедливост на своите презентации, добивајќи директна поддршка за јавен настап и позиционирање на своите решенија.&nbsp;<img src="/images/IMG-3ed4c67061303ddd3322cca0575d4937-V.jpg" alt="IMG 3ed4c67061303ddd3322cca0575d4937 V" width="1280" height="1600" /></div>
<div>&nbsp;</div>
<div>Клучна улога во финалниот избор ќе има и стручното жири, составено од претставници со директно искуство во бизнисот, инвестициите и финансискиот сектор. Во составот на жирито се Христина Фуна, Антонио Наумовски и Васко Богдановски — професионалци кои не само што ги следат трендовите, туку активно учествуваат во носење одлуки и поддршка на бизниси со потенцијал за раст.</div>
<div>Настанот ќе се одржи на 31 март со почеток во 11:00 часот во UTOPIA Academy во Битола.&nbsp;<img src="/images/IMG-09f43ee05fa3239d114e999a276818a2-V.jpg" alt="IMG 09f43ee05fa3239d114e999a276818a2 V" />&nbsp;<img src="/images/IMG-808a7988053a018d6f946fb2d03b385a-V.jpg" alt="IMG 808a7988053a018d6f946fb2d03b385a V" /></div>

