


<p>Д-р Бране Грамбозов, специјалист радио-онколог е наш битолчанец, наша гордост кој е успешен и ценет лекар во Европа.&nbsp;</p>
<p>Грамбозов е добитник на Првата награда за истражување од Австриското здружение за радио-онкологија, радио-биологија и медицинска радио-физика (ÖGRO), едно од најпрестижните признанија во неговата област во Австрија.</p>
<p><img src="/images/Brane_5.jpg" alt="Brane 5" width="720" height="450" /></p>
<p>Роден во Битола, тој го завршува своето средно образование во Гимназијата “Јосип Броз - Тито” во својот роден град. По матурата, го продолжува своето образование на Универзитетот во Хајделберг, и Медицинскиот универзитет во Инсбрук. Својата медицинска кариера ја започнува како Turnusarzt (лекар по општа специјализација-задолжителна во Австрија) на Кеплер Универзитетската Клиника во Линц, Австрија. Неговата стручност и посветеност кон медицината го носат во Универзитетската клиника за радиотерапија и радио-онкологија во Салцбург, каде што започнува специјализација во областа на радио-онкологијата.</p>
<p><img src="/images/Brane_3.jpg" alt="Brane 3" width="1200" height="1600" /></p>
<p>По успешно завршената специјализација, тој станува Facharzt (специјалист) за радио-онкологија, а само неколку недели подоцна е унапреден во Oberarzt (виш лекар). Наскоро по ова унапредување, д-р Грамбозов ја презема и функцијата Arbeitsgruppenleiter (Раководител на работна група).</p>
<p>Во 2022 година, д-р Грамбозов ја добива Првата награда за истражување од Австриското здружение за радио-онкологија, радио-биологија и медицинска радио-физика (ÖGRO), едно од најпрестижните признанија во неговата област во Австрија. Во 2025 година, на само 37-годишна возраст, д-р Грамбозов ја стекнува хабилитацијата и титулата Privatdozent на Парацелсус Медицинскиот Универзитет во Салцбург, со што станува најмладиот доктор во историјата на Универзитетската клиника за радиотерапија и радио-онкологија во Салцбург кој го постигнал ова значајно академско признание.&nbsp;Оваа титула претставува највисока академска квалификација во академскиот систем на германското говорно подрачје.</p>
<p><img src="/images/Brane_1.jpg" alt="Brane 1" width="1600" height="1200" /></p>
<p>Со своите иновативни истражувања, особено во областа на ре-иррадијацијата и терапија на белодробниот карцином, д-р Грамбозов значително придонесува за подобрување на третманите во онкологијата.</p>
<p>Во Австрија, хабилитацијата бара сериозно научно портфолио (многу публикувани статии, цитираности, водечки истражувачки проекти) го објаснува доктор Грамбозов патот до успехот.</p>
<p>Хабилитацијата е филтер за врвни експерти, па откако ќе ја стекнеш стануваш Privatdozent или професор.</p>
<p>„Освен посветеноста на науката, успехот се мери уште повеќе преку подадената рака на пациентите. Деноноќното размислување и наоѓање начини да им се помогне за да живеат поубаво и здраво“, објаснува овој Македонец којшто ги допре височините во медицинската наука во Австрија.</p>
<p><img src="/images/Brane_2.jpg" alt="Brane 2" /></p>
<p><img src="/images/479703121_604056415802711_5277067015261411596_n.jpg" alt="479703121 604056415802711 5277067015261411596 n" width="1600" height="1200" /></p>
<p>&nbsp;</p>